Euroopa Regionaalarengu Fond
Euroopa Regionaalarengu Fond (lühend ERF; inglise keeles European Regional Development Fund ehk ERDF) pakub Euroopa Liidu liikmesriikidele toetust, et ühtlustada erinevate piirkondade arengut ning tugevdada majanduslikku ja ühiskondlikku sidusust. Lisaks Euroopa Regionaalarengu Fondile pakuvad struktuuritoetusi ka Euroopa Sotsiaalfond (ESF) ja Ühtekuuluvusfond (ÜF). ERF rahastab järgmisi tegevusi: Otsene investeeringutoetus ettevõtetele, mille eesmärgiks luua püsivaid töökohti, mõeldud väikese ja keskmise suurusega ettevõtetele; Infrastruktuuriprojektide toetamine, mis on olulisel määral seotud uurimistöö ja innovatsiooni, telekommunikatsiooni, keskkonna, energiamajanduse ja transpordiga; Finantsinstrumendid (riskikapitalifondid, kohaliku arengu fondid jmt), et toetada regionaalset ja kohalikku arengut ning edendada linnade ja maapiirkondade koostööd.